تشغيل الوسائط الهليكوبتر (يونانى: Ελικόπτερο (έλιξ + πτερόν); انجليزى: Helicopter; فرنساوى: Hélicoptère) هى طيارة بتعلّى و تطير باستخدام موتور دوار (انجليزى: rotor) واحد او أكتر. الدوار بيبقى جناحات صغيره كتير, اسمها ريَش الدوار (انجليزى: rotor blades) اللى بيلفو مع بعض حوالين رمح (انجليزى: shaft). علشان كده, الهليكوبترات بيتسمّو طيّارة جناحات دواره. الهليكوبتر بتطير بطريقه مختلفه عن الطياره. الطيراه لازم تمشى قدام علشان تفضل فى الهوا, بس لإن ريَش الدوار دايما بيتحركو, الهليكوبتر تقدر تقف و تحوم فى رقعه واحده فوق الارض. ده بيسمح ليهم انهم يرسو فى اماكن الطيرات مش بتقدر ترسى فيها. الهليكوبترات بيقدرو يتحركو بـ تمييل الدورات بتاعتها, اللى بيخلّى ريَش الدوار تطير ناحية ما الدوار متميّل. من حوالى 400 ق م, الصينيين كان عندهم طياره فوقانيه كانت بتستعمل علشان العيال تلعب بيها. الطياره دى كانت معموله من bamboo/خيزران و كانت بتستعمل نفس طريقة الجناحات اللى بتلف علشان تطير فى الهوا. بعدين الطيرات الفوقانيه كانو بيتعملو من ريش مربوط على العصايه. ليوناردو دا ڤينتشى الاول فكر فى هليكوبتر بيطيرها راجل فى 1490, و رسم صور لافكاره.